ÚTMUTATÓ az 1. feladathoz

Tervezz egy órát az általad tanított tantárgyhoz MI eszköz beépítésével. A teljesítéshez az is elég, ha az óra megtervezéséhez használod az MI-t, de nagyon jó lenne, ha ennél kicsit tovább mennél, és a diákokkal közösen az órán is ki tudnátok próbálni! Pl. az egyik órán a diákok egy műszaki eszköz hibakódjának elemzésére használták.

Jónéhány ötletet találsz a DMC-n pl. a ChatGPT eszköz leírásában <https://dmc.prompt.hu/hu/resources/tools/chatgpt>!

Kezd azzal, hogy egy kicsit böngészel, tanulsz a DMC-én (<https://dmc.prompt.hu/hu>)! Ehhez még be sem kell lépned, csak nézz körül, olvasgass!

1. **Válassz MI eszközt!**

Az eszközök között szűrd le a „Mesterséges Intelligencia” kategóriát (az Alkalmazás típusánál, válaszd ki, és kattints az ALKALMAZ-ra!). A leírásokban nagyon sok jó ötletet is találsz más tanároktól.

1. **Nézz körül a tanítási és értékelési módszerek között**. Pl. a fordított tanterem módszer nagyon jól alkalmazható egy MI-vel támogatott órán, mert óra előtt a diákoknak előzetes kutatást kell végezni a témában, amihez ők is használhatnak egy MI eszközt.
2. **Nézz meg néhány kész óratervet, pl.:**
   * <https://dmc.prompt.hu/hu/lesson-plans/1928386421>
   * <https://dmc.prompt.hu/hu/lesson-plans/2130888403>
3. **Készíts egy óratervet az általad kiválasztott MI-vel!** Minél részletesebben megadod az adatokat (évfolyam, tantárgy, tanulási cél stb.), annál kevesebbet kell majd rádolgoznod. Javítsd, pontosítsd, amit az MI készített!
4. Töltsd le a [Útmutató a DMC-hez](https://dmc.prompt.hu/hu/blog/utmutato-dmc-hez) (a Blog menüpont alatt találod!) az *Óraterv készítés-DMC-platformon* dokumentumot! FONTOS: ezt használd, amit nyomtatva odaadtam, abban még voltak hiányosságok!
5. **Lépj be a DMC-be**, és töltsd ki az űrlapot az MI által készített óraterv alapján! Kitöltés közben legtöbbször csak kattintgatnod kell, de a legfontosabb rész az óra részleteinek azaz az óra bevezető részének, megvalósításának tervezése, külön az értékelés és a differenciálás megtervezése.
6. **Mentsd el többször, az űrlap alján van a Mentés gomb!** Elmentheted Vázlatként, ha nem kattintsd be a „Benyújtás jóváhagyásra” kapcsolót! Később bármikor folytathatod a szerkesztést! FONTOS: csak akkor fogja elmenteni, ha minden kötelező) piros csillaggal jelzett) mezőt kitöltöttél!

Ha végül bekattintod a „*Benyújtás jóváhagyásra*” kapcsolót, kapunk erről mi egy üzenetet e-mail-ben, és rövid időn belül érkezik Neked is egy e-mail: „készen vagy az első feladattal”, és az óraterved látható lesz a letölthető tervek között.

KÉSŐBB a Saját adatok menüpontban bármikor megtalálod és javíthatod, szerkesztheted az óratervedet, sőt akár törölheted is!

Bármilyen kérdésed van, keress telefonon, vagy e-mail-ben: Hartyányi Mária, [maria.hartyanyi@itstudy.hu](mailto:maria.hartyanyi@itstudy.hu), mobil: 30-9960 472.